Alejandro Roces

**Si Alejandro Reyes Roces** (13 Hulyo 1924 - 23 Mayo 2011) sarong Filipinong autor, parasurat-surat, dramatista asin Artista Nasyonal kan Pilipinas para sa literatura.Sya nagserbi bilang sarong Sekretarya kang Edukasyon puon 1962 hasta 1965  sa termeno kang dating presidente Diosdado Macapagal. 

Sya bistado sa haralipot Nyang mga istorya. Si Roces ikinasal ki Irene Yorston Viola ( makuapo ni Maximo Viola), asin sinda nagka aki, si Elizabeth Roces-Pedrosa.

Sya man nagklase ning elementarya asin hayskul sa Ateneo de Manila University, bago naglipat sa Unibersidad kan Arizona asin sa Arizona State University para sa saiyang kolehiyo. Sya nag gradwar sa kursong B.A. in Fine Arts, asin sa dae haloy na panahon, sa kursong M.A sa eskwelahan kan Far Eastern University sa Pilipinas. Asin nag resibi nin 'manlaen laen na honorary doctorate hale sa Unibersidad kan Toyo, Baguio’s St. Louis University, Polytechnic University of the Philippines asin sa Ateneo de manila  University. Si Roces sarong Kapitan sa Marking’s Guerilla kan World War II asin kulumnista sa Philippine dailies arog kan Manila Chronicle asin Manila Times. Sya sarong dating president kan Manila Bulletin asin kan CAP College Foundation.

. Kan taong 2001, Si Roces tig hirang bilang tagapamayo kan Movie and Television Review and Classification Board (MTRCB). Si Roces nagin saro mang miyembro kan Board of Trustees kan GSIS(Government Service Insurance System).

## Karera
Kan sya nagkaklase pa sa Unibersidad kan Arizona, si Roces nanggana nin Best Short Story for We Filipinos are Mild Drinkers. Asin an saiyang ibang istorya na, *My Brothers Peculiar Chicken,* nakaiba sa lista bilang Martha Foley’s Best American Stories bilang saro sa mga pinakakakaiba  sa taon na 1958 asin 1951. Si Roces bako lang sa pagsurat ning mga haralipot na istorya nagtutok, nagsurat man sya nin mga libro arog kan *Of Cocks and Kites (*1959), *Fiesta(1980), asin Something to Crow About (2005).*  An *Of Cocks and Kites* nagtao saiya nin reputasyon bilang saro sa pinaka matibay na para surat nin mapangirit sa bansa. An *Fiesta,*  sarong libro nin mga sinurat, nagpapahiling kan mga pista nin mga tawo arog kan Ermita's Bota Flores, Ati-atihan sa aklan, asin Penafrancia sa Naga.

Alagad, an “*Something to Crow About”*  sarong koleksyon nin halipot na istorya ni Roces. An libro napaparayo lang alagad piglilinaw kan sarong napupuruhayang dula na may parerong titulo; an ginapresentar na bersyon kan *Something to Crow About*  iyo an pinakahuring Zarzuela na Filipino sa Ingles. Ini sarong modernong zarzuela na nagpapahiling kan istorya nin sarong tios na para sabong nin manok na nag ngangarang Kiko na pigdara nin mas durusog na atensyon sa mga tandang kaysa sa saiyang agom.  Sa madali pa, an kontrabida sa istorya iyo si Leandro, an tugang ni Kiko, asin Golem, an aki nin mayaman asin ma impluwensyang tawo,  huli sa pagmamayaman sa sarong magayon na babaye na si Luningning. Ano an solusyon? Sarong sabong, syempre. An *Something to Crow About*  nagdaog sa Aliw Award para sa pinakamatibay na Musikal asin pinakamatibay na Direktor para sa sarong Produksiyon na Musikal. Igwa man ini nin pagkapresenta sa La Mama Theater sa New York.

Sa mga naka aging taon, nanggana si Roces nin manlaen laen na premyo,kaiba an Patnubay ng Sining at Kalinangan Award, an Diwa ng Lahi Award, Tanging Parangal of the Gawad CCP Para sa Sining, asin an Rizal Pro Patria Award. Sa katapusan, sya pinarhay kan onra bilang Pambansang Alagad ng Literatura kan 25 Hunyo 2003. 

Kan sya hinapot kan pagiging sarong bistadong personalidad sa literatura, si Roces nagsabi nin "Dai ka pwedeng magin dakulang parasurat; sa primero, kaipuhan magin maayos na tawo ka."

Kan 1994, si Roces nagin chairman kan Board of Jurors para sa 1994 Metro Manila Film Festival, kun sain siya asin an board naggibo nin dakulang desisyon  na dae maghatag nin anuman na parangal sa pelikulang nagsali, pati na an  Pinakamagayon na litrato, Pinaka magayon na Screenplay asin Pinakamatibay na Direktor